Mar deu ar gouarnour da glevout kement-se, ni a chounezo anezhañ, hag a dennimp achanoch a boan.    Int, o vezañ kemeret an archant, a reas evel ma oa bet lavaret dezho. Hag ar vrud-se a zo bet en em skuilhet e-touez ar Yuzevien, betek hiziv.    Met an unnek diskibl a yeas e Galilea, war ar menez a oa bet merket dezho gant Jezuz.    Pa en gweljont, ech azeuljont anezhañ; met darn a zouetas.    Jezuz a dostaas outo hag a lavaras dezho: Pep galloud a zo bet roet din en neñv ha war an douar.    It eta, grit diskibien eus an holl vroadoù, o vadeziñ anezho en anv an Tad, ar Mab hag ar Spered-Santel,    hag o teskiñ dezho mirout kement am eus gourchemennet deoch; ha setu, emaon ganeoch bemdez betek fin ar bed.  [Amen.]